als_Latn dik_Latn sna_Latn
Vitet e fundit vihet re një rritje e rasteve me kancer. E rëndësishme është të njihen shenjat dhe mënyrat parandaluese të kësaj sëmundjeje të rrezikshme.
Më poshtë do të japim disa nga shenjat të cilat mund të jenë paralajmëruese e kancerit:
Ndryshimet e gjirit mund të jenë një problem i përbashkët i femrave dhe meshkujve
Gjendrrat e shfaqura në gji apo nën sqetulla, tkurrja e gjirit, ndryshimet në madhësi dhe formë të gjirit, rrjedhjet e majës së gjirit, plagët në gji apo skuqjet mund të jenë shenja të kancerit të gjirit. Edhe te meshkujt mund të shfaqet kanceri i gjirit, por në raste të rralla.
Hemorragjitë e pazakonta te femrat
Hemoragjitë e shfaqura jashtë kohës së menstruacioneve, gjatë menoapuzës apo pas marrëdhënieve seksuale mund të jenë shenjë e kancerit të qafës së mitrës.
Ndjesia e fryrjes dhe tensionimit te femrat
Veçanërisht ndjesia e fryerjes së barkut dhe ndjesia e ngopjes te femrat mund të jetë shenjë paralajmëruese e kancerit të vezoreve. Nëse personi ndjen dhimbje barku, dhimbje në pjesën e fundme të barkut dhe urinon shpesh duhet të vizitohet menjëherë te mjeku.
Kanceri i prostatës te meshkujt mund të shfaqet nga ndryshimet e zakoneve të tualetit
Urinimi i shpeshtë dhe me dhimbje, shfaqja e njollave të gjakut në urinë mund të jenë shenjat e para të kancerit të prostatës ose fshikëzës urinare. Një nga shkaqet e shfaqjes së gjakut në urine mund të jetë dhe kanceri në veshka.
Rënia e menjëhershme në peshë
Mungesa e oreksit dhe dhënia e më shumë se 5 kileve brenda disa muajve mund të jetë shenjë paralajmëruese e kanceri të pankreasit, stomakut, ezofagut apo mushkërive.
Temperaturë e lartë dhe e vazhdueshme
Kjo shenjë mund të paralajmërojë kancerin e gjakut si leoceminë apo linfomën. Mund të shfaqet edhe si shenjë e kancerit të veshkave dhe mëlçisë.
Nëse ndiheni vazhdimisht të lodhur
Lodhja e vazhdueshme mund të jetë shenjë e shumë sëmundjeve. Por një lodhje e cila nuk kalon për disa javë, nuk kalon as me pushim mund të jetë shenjë e një sëmundjeje serioze.
Kujdes ndryshimet te gjendrrat limfatike!
Shfaqja e gjendrrave në qafë apo nën sqetull të shoqëruara me dhimbje, dobësim, djersitje gjatë natës dhe temperaturë mund të jetë shenjë e kancerit të gjakut (linfoma).
E kollitura dhe ngjirja e zërit
Veçanërisht mund të shfaqet te personat të cilët konsumojnë cigaren për një kohë të gjatë. Një e kollitur e fortë dhe e vazhdueshme e shoqëruar edhe me sekrecione me gjak, marrje fryme dhe ngjizje zëri të bën të dyshosh për kancerin e mushkërive.
Vëzhgoni ndryshimet e lëkurës
Një masë e shfaqur kohëve të fundit apo acarim i një nishani apo shenje ekzistuese, ndryshimi i formës dhe madhësisë së saj mund të jetë shenjë e kancerit të lëkurës. /Start/Aisa Kokiçi/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn